Document ID: 32005D0707

SKLEP EVROPSKEGA PARLAMENTA IN SVETA
z dne 7. septembra 2005
o uporabi instrumenta prilagodljivosti za pomoč pri sanaciji in obnovi v državah, ki jih je prizadel cunami, v skladu s točko 24 Medinstitucionalnega sporazuma z dne 6. maja 1999
(2005/707/ES)
EVROPSKI PARLAMENT IN SVET EVROPSKE UNIJE STA -
ob upoštevanju Medinstitucionalnega sporazuma z dne 6. maja 1999 med Evropskim parlamentom, Svetom in Komisijo o proračunski disciplini in izboljšanju proračunskega postopka (1), in zlasti točke 24 Sporazuma,
ob upoštevanju predloga Komisije,
ob upoštevanju naslednjega:
Proračunski organ se strinja s podporo za sanacijo in obnovo v državah, ki jih je prizadel potres/cunami (predvsem Indonezija, Šrilanka in Maldivi) v skupnem znesku 350 milijonov EUR, od tega 170 milijonov EUR za leto 2005. Za leto 2005 se bo del pomoči kril iz programov za ta območja, ki še niso dodeljeni in se jim ponovno določi namembnost, v soglasju z vladami zadevnih držav (60 milijonov EUR) ter del z uporabo Mehanizma za hitro ukrepanje („Rapid Reaction Mechanism“) (12 milijonov EUR) in z uporabo rezerve za nujno pomoč (70 milijonov EUR). Ker je zgornja meja razdelka 4 „Zunanji ukrepi“ v letu 2005 že presežena za 100 milijonov EUR in ker so vse možnosti za prerazporeditev sredstev v tej postavki že izčrpane, se bo 15 milijonov EUR financiralo z dodatno uporabo instrumenta prilagodljivosti -
SKLENILA NASLEDNJE:
Člen 1
Za spremembo proračuna št. 3/2005 k splošnem proračunu Evropske unije za proračunsko leto 2005 se instrument prilagodljivosti uporabi za zagotovitev zneska 15 000 000 EUR v odobritvah za prevzem obveznosti.
Ta znesek se uporabi za financiranje pomoči za sanacijo in obnovo v azijskih državah, ki jih je prizadel potres/cunami, vključeno v razdelek 4 „Zunanji ukrepi“ Finančne perspektive, v členu 19 10 04 „Ukrepi za sanacijo in obnovo v azijskih državah v razvoju“ proračuna za leto 2005.
Člen 2
Ta sklep se objavi v Uradnem listu Evropske unije.
V Strasbourgu, 7. septembra 2005

Labels: 2
19
5
20
18
15